Ir-Regolament tal-Kummissijoni (KE) Nru 2805/95
tal-5 ta’ Diċembru 1995
li jiffissa r-rifużjonijiet tal-esportazzjoni fis-settur tal-inbid u li jħassar ir-Regolament (KEE) Nru 2137/93
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat ir-Regolament tal-Kunsill (KEE) Nru 822/87 tas-16 ta’ Marzu 1987 dwar l-organizazzjoni komuni tas-suq fl-inbid (1), kif emendat l-aħħar mir-Regolament (KE) Nru 1544/95 (2), u b’mod partikolari l-Artikolu 55(8) tiegħu,
Billi, skond l-Artikolu 55 tar-Regolament (KEE) Nru 822/87, sal-punt neċessarju biex jippermettu l-prodotti elenkati fl-Artikolu 1(2)(a), (b) u (c) ta’ dak ir-Regolament li jkun esportat fuq il-bażi tal-prezzijiet għal dawk il-prodotti fuq is-suq dinji u fi ħdan il-limiti tal-ftehim konklużi skond l-Artikolu 228 tat-Trattat, id-differenza bejn dawk il-prezzijiet u l-prezzijiet fil-Komunità jistgħu jkunu koperti minn rifużjoni tal-esportazzjoni;
Billi għandu jkun hemm kunsiderazzjoni wkoll għall-ispejjeż ta’ dawn il-prodotti, tal-aspetti ekonomiċi tal-esportazzjonijiet proposti, u tal-bżonn biex jiġu evitati distorzjonijiet fuq is-suq tal-Komunità; billi, madankollu, meta jiġi ffissat l-ammont tar-rifużjonijiet applikabbli lill-inbejjed tal-likur, għandu jiġi kunsidrat id-differenza bejn il-prezzijiet tal-Komunità u l-prezzijiet tas-suq dinji fir-rigward biss tal-inbid u l-musti wżati fil-manifattura tal-inbejjed tal-likur, peress li l-ebda tali differenza hija rekordjata fir-rigward tal-prodotti wżati fil-manufattura ta’ l-inbejjed in kwistjoni;
Billi s-sitwazzjoni tan-negozju internazzjonali jew il-ħtiġijiet speċifiċi ta’ ċerti swieq jistgħu jagħmluh neċessarju li tkun varjata r-rifużjoni skond l-użu jew id-distinzjoni ta’ prodott speċifiku;
Billi l-ftehim dwar l-agrikoltura konkluż fl-Uruguay Round ta’ negozjati kummerċjali multilaterali jipprovdi għal impenji annwali fir-rigward ta’ infieq fuq rifużjonijiet tal-esportazzjoni; billi l-Artikolu 55(7) tar-Regolament (KEE) Nru 822/87 jistipula illi dawk l-impenji għandhom jiġu mħarsa fuq il-bażi tal-liċenzi tal-esportazzjoni maħruġa; billi l-Artikolu 3(4) tar-Regolament tal-Kummissjoni (KE) Nru 1685/95 tal-11 ta’ Lulju 1995 dwar l-arranġamenti għall-ħruġ ta’ liċenzi tal-esportazzjoni għal prodotti fis-settur tal-inbid u li jemenda r-Regolament (KE) Nru 3388/81 li jistipula regoli dettaljati speċjali fir-rigward ta’ liċenzi ta’ importazzjoni u esportazzjoni fis-settur tal-inbid (3) jistipula regoli preċiżi dwar dawk il-miżuri;
Billi r-Regolament tal-Kummissjoni (KEE) Nru 2137/93 tat-28 ta’ Lulju 1993 li jiffissa r-rifużjonijiet tal-esportazzjoni fis-settur tal-inbid u li jħassar ir-Regolament (KEE) Nru 646/86 (4), kif emendat l-aħħar bir-Regolament (KE) Nru 582/95 (5), jiffissa l-ammont tar-rifużjoni għal ċerti prodotti għal kull ettolitru u għal kull grad ta’ alkoħol; billi huwa possibbli biss li jkun stabbilit il-grad tal-alkoħol fil-ħin ta’ l-esportazzjoni, fiċ-ċertifikat tal-analiżi riferit fl-Artikolu 3(1) tar-Regolament tal-Kummissjoni (KEE) Nru 3389/81 tas-27 ta’ Novembru 1981 li jistipula regoli dettaljati għar-rifużjonijiet tal-esportazzjoni fis-settur tal-inbid(6), kif emendat l-aħħar bir-Regolament (KE) Nru 2730/95 (7); billi, bħala riżultat, mhuwiex possibbli li jiġi evalwat l-infieq fuq l-esportazzjoni fuq il-bażi ta’ liċenzi maħruġin u li jittieħdu l-miżuri provduti għalhekk fl-Artikolu 3(4) tar-Regolament (KE) Nru 1685/95;
Billi huwa għalhekk meħtieġ li jiġi ffissat l-ammont tar-rifużjonijiet fuq l-esportazzjoni għal kull ettolitru għat-tipi varji ta’ prodotti fis-settur, mingħajr ma jingħata każ tal-grad tagħhom ta’ alkoħol; billi, bil-għan ta’ ċarezza, r-Regolament (KEE) Nru 2137/93 għandu jiġi mħassar u ċerti pajjiżi għandhom jitneħħew mil-lista ta’ pajjiżi terzi li fir-rigward tagħhom japplikaw ir-rifużjonijiet;
Billi l-miżuri pprovduti f’dan ir-Regolament huma skond l-opinjoni tal-Kumitat ta’ Ġestjoni għall-Inbid,
ADOTTAT DAN IR-REGOLAMENT:
Artikolu 1
1. Ir-rifużjonijiet tal-esportazzjoni provduti għalhekk fl-Artikolu 55 tar-Regolament (KEE) Nru 822/87 huma ffissati fl-Anness ta’ hawn.
2. Ir-Regolament (KEE) Nru 2137/93 qiegħed hawnhekk jiġi mħassar.
Artikolu 2
Dan ir-Regolament għandu jibda jseħħ fit-tielet ġurnata wara li jiġi publikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fil-Brussel, fil-5 ta’ Diċembru 1995.